Sekolah Kebangsaan Seri Maimon

Sekolah Kebangsaan Seri Maimon ialah sebuah sekolah kebangsaan yang menyediakan akses pendidikan rendah di Daerah Batu Pahat, Johor Darul Takzim, Malaysia. Sekolah Kebangsaan Seri Maimon turut dikenali sebagai SK Seri Maimon. Bangunan sekolah ini terletak pada Jalan Simpang Lima–Parit Sulong di Kampung Parit Othman, Mukim Simpang Kiri. Sekolah ini terletak di bawah autoriti Pejabat Pendidikan Daerah (PPD) Batu Pahat.

Kod sekolah bagi Sekolah Kebangsaan Seri Maimon ialah JBA0011.

Sejarah 
Sebelum ditubuhkan pada 25 Mei 1949, murid-murid dari kampung Parit Othman dan kampung-kampung sekitarnya berulang-alik ke Sekolah Melayu Kampung Jawa, Parit Jalil, Batu Pahat sejauh lebih kurang 5km. Hal ini bukan sahaja menyukarkan dengan terpaksa melintas kebun dan belukar malah murid-murid juga terpaksa menyeberangi sungai Simpang Kiri dengan menaiki sampan untuk ke sekolah tersebut. Menyedari risiko yang dihadapi terutama dari aspek keselamatan murid-murid, seorang dermawan tempatan Puan Hajjah Maimunah bte Haji Ibrahim yang begitu prihatin dengan masalah yang dihadapi oleh ibu bapa dan murid-murid tersebut telah bermurah hati mendermakan sebidang tanah miliknya seluar 2 ekar, 0 rd, 20 pol untuk dijadikan tapak bangunan sekolah yang dicadangkan

25 Mei 1949 : Sebuah bangunan kayu beratap rumbia berukuran 20 x 20 kaki dibina secara bergotong royong oleh penduduk kampung Parit Othman dan diberi nama Sekolah Melayu Seri Maimon. En. Mohd Noor b. Hj. Arshad telah dilantik sebagai Guru Besar dengan murid seramai 135 orang dan seorang guru penolong.

1957 : Pembinaan sebuah bangunan tambahan seluas 30 x 40 kaki telah dibuat. Pada tahun ini juga nama sekolah telah ditukar kepada Sekolah Umum Seri Maimon.
1960 : Pembinaan bangunan tambahan 4 bilik darjah oleh Kementerian Pelajaran.

1970 : Pembinaan sebuah banggunan 2 tingkat mengandungi 8 bilik darjah, 1 pejabat guru besar, 1 bilik rehat guru dan sebuah kantin bernilai RM140,00.00.

24 Julai 1976 : SKSM telah dirasmikan oleh Y.B Dato’ Othman b. Hj. Saat, Menteri Besar Johor.

1985 : Pembinaan sebuah bangunan tambahan ”Projek Kilat” mengandungi 4 bilik darjah bernilai RM80,000.00.

1986 : Pembinaan sebuah banggunan ”Gotong Royong” bernilai RM50,000.00.

1990 : Pembinaan Pusat Kegiatan Guru (PKG).

1993 : Pembinaan bangunan Bengkel Kemahiran Hidup bernilai RM20,000.00 atas usaha Persatuan Ibu Bapa dan Guru-guru. Bangunan ini telah dirasmikan oleh Tuan Hj. Awang b. Muhmad (Setiausaha Pembangunan Menteri Besar Johor).

1 Mei 1994 : Sekolah Kebangsaan Seri Maimon telah dinaiktaraf ke Sekolah Gred A.

1999 : Sebuah bangunan 2 bilik darjah telah siap dibina dengan peruntukan JPNJ bernilai RM40 000.00. Bangunan ini dapat diguna pakai sebaik sahaja sesi persekolahan 1999 bermula.

2002 : JPNJ telah memperuntukan wang sebanyak RM120 000.00 bagi membina 2 bilik darjah, 1 tandas murid dan membaik pulih pagar sekolah. Projek ini dapat disiapkan menjelang sesi persekolahan 2002.

2003 : JPNJ telah memperuntukkan wang sebanyak RM5 000.00 bagi membina lanskap untuk projek keceriaan sekolah
2004 : Penurapan dataran kejat yang dibiayai oleh YB ADUN Seri Medan.

10 September 2006 : Pembinaan sebuah bangunan Pra Sekolah dan makmal komputer.

 Kedudukan 
Kedudukan Sekolah Kebangsaan Seri Maimon berada di kawasan luar bandar. Secara fizikal, Sekolah Kebangsaan Seri Maimon terletak pada sebelah barat Jalan Simpang Lima–Parit Sulong yang sebahagian daripada penjajaran Jalan Negeri Johor J19 di dalam Daerah Batu Pahat. Sekolah ini terletak berhampiran dengan Masjid Parit Othman yang menjadi tempat melakukan ibadah bagi masyrakat Islam Kampung Parit Othman dan sekitarnya. Sekolah ini terletak berhampiran dengan Kampung Parit Laman, Kampung Parit Lapis Laman, Kampung Parit Penghulu, Kampung Parit Sentang Batu, Taman Sentang Jaya, Kampung Parit Mustaffa, Kampung Parit Puasa dan Kampung Parit Maimon.

 Enrolmen 
Sebanyak 357 orang yang mendaftarkan menjadi murid di Sekolah Kebangsaan Seri Maimon pada tahun 2021. Seterusnya, sebanyak 30 orang guru yang berdaftar di Sekolah Kebangsaan Seri Maimon pada tahun 2021.

Pada tahun 2009, sebanyak 647 orang mendaftarkan menjadi murid dengan keadaan 336 orang murid ialah lelaki dan 311 orang murid ialah perempuan. Seterusnya, terdapat 40 orang guru yang berdaftar di sekolah ini pada tahun 2009.

 Galeri 

 Rujukan 

Seri Maimon
Seri Maimon